**Līgums Nr.**

*Rīga,*

*Dokumenta sagatavošanas datums ir :*

*Līguma reģistrācijas numuru skatīt elektroniskā dokumenta pielikumā*

*Parakstīšanas datums ir pēdējā pievienotā droša elektroniskā paraksta un tā laika zīmoga datums.*

**Valsts reģionālās attīstības aģentūra** (turpmāk – Aģentūra), kuru saskaņā ar Ministru kabineta 2016.gada 14.jūnija noteikumiem Nr.375 „Valsts reģionālās attīstības aģentūras nolikums” pārstāv direktors Aigars Undzēns, no vienas puses, un

\_\_\_\_\_\_\_\_\_\_\_\_ , reģ. Nr. \_\_\_\_\_\_\_\_\_\_\_\_\_\_\_\_\_ (turpmāk – Finansējuma saņēmējs), kuru pārstāv \_\_\_\_\_\_\_\_\_\_\_\_, no otras puses, kopā turpmāk saukti „Puses”, noslēdz šādu Līgumu par pasākuma “Reģionālās attīstības atbalsta pasākums – infrastruktūras pielāgošana un uzturēšana” projekta Nr.\_\_\_\_\_\_\_\_, īstenošanu (turpmāk – Līgums):

1. **Līguma priekšmets, termiņi un finansējums**
	1. Līguma priekšmets ir Latvijas valsts budžeta finansētās programmas “Reģionālās attīstības atbalsta pasākums – infrastruktūras pielāgošana un uzturēšana” (turpmāk – Programma) projekta Nr.\_\_\_\_\_\_\_\_\_\_\_\_ “īstenošana (turpmāk – Projekts) saskaņā ar šī Līguma nosacījumiem un spēkā esošajiem Latvijas Republikas normatīvajiem aktiem.
	2. Finansējuma saņēmējs apņemas Projektu īstenot atbilstoši Projekta dokumentācijai un Programmas konkursa nolikumam.
	3. Projekta īstenošanas un izmaksu attiecināmības periods ir no 20\_\_.gada \_\_.\_\_\_\_\_\_\_\_līdz 20\_\_.gada \_\_.\_\_\_\_\_\_\_\_. Minētajā periodā visām ar Projekta īstenošanu saistītajām izmaksām ir jābūt apmaksātām no projektam atvērtā Valsts kases konta.
	4. Projekta kopējās attiecināmās izmaksas ir \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_), no tām:
		1. Valsts budžeta finansējums \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_);
		2. Finansējuma saņēmēja finansējums \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_);
		3. Latvijas Futbola federācijas finansējums \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_).
	5. Aģentūra atbilstoši šajā Līgumā izvirzītajiem nosacījumiem un prasībām 5 (piecu) darba dienu laikā pārskaita Finansējuma saņēmējam Valsts kases kontā avansa maksājumu 100% no Līguma 1.4.1.apakšpunktā noteiktā Valsts budžeta finansējuma.
2. **Aģentūras tiesības un pienākumi**
	1. Aģentūras tiesības:
		1. pieprasīt no Finansējuma saņēmēja nepieciešamo informāciju Projekta īstenošanas uzraudzības un kontroles nodrošināšanai. Veikt pārbaudes Projekta īstenošanas vietā, par to piecas darba dienas iepriekš informējot Finansējuma saņēmēju;
		2. konstatējot Projekta īstenošanā neatbilstību normatīvajiem aktiem, Programmas konkursa nolikumam vai Līguma noteikumiem, uzdot Finansējuma saņēmējam novērst neatbilstību Aģentūras noteiktā termiņā;
		3. pieprasīt finansējuma atmaksu, ja Projektam piešķirtais un izmaksātais Programmas finansējums nav izlietots pilnībā vai izlietots neatbilstoši normatīvajiem aktiem, Programmas konkursa nolikumam vai Līguma noteikumiem. Finansējuma saņēmējs, pamatojoties uz šajā Līguma punktā minētajiem apstākļiem, finansējuma atmaksu veic ne vēlāk kā 2 (divu) darba dienu laikā no Aģentūras pieprasījuma nosūtīšanas dienas;
		4. ja pēc Līguma noslēgšanas tiek konstatēts, ka Finansējuma saņēmējs sniedzis nepatiesu informāciju dalībai Programmas projektu konkursā, pieprasīt Finansējuma saņēmējam 1 (vienas) darba dienas laikā no Aģentūras pieprasījuma nosūtīšanas atmaksāt Finansējuma saņēmējam piešķirto Programmas finansējumu 100% apmērā.
	2. Aģentūras pienākumi:
		1. izvērtēt un apstiprināt Finansējuma saņēmēja iesniegtās finanšu atskaites un pārskatu;
		2. uzglabāt ar Projekta īstenošanu saistīto dokumentāciju līdz 20\_\_.gada \_\_.\_\_\_\_\_\_\_\_\_\_\_\_.
3. **Finansējuma saņēmēja tiesības un pienākumi**
	1. Finansējuma saņēmēja tiesības:
		1. saņemt Projekta īstenošanai paredzēto valsts budžeta finansējumu, ja Projekts tiek īstenots atbilstoši normatīvo aktu prasībām un Līguma noteikumiem;
		2. pieprasīt un saņemt Projekta īstenošanai nepieciešamo informāciju no Aģentūras.
	2. Finansējuma saņēmēja pienākumi:
		1. nodrošināt Projekta kvalitatīvu īstenošanu saskaņā ar Līguma noteikumiem, t.i., izmantot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina Projekta īstenošanu augstā kvalitātē, efektīvi sasniedzot Projektam un Programmai noteikto mērķi;
		2. **ievērot** Līguma 4.3.apakšpunktā noteiktos pārskatu iesniegšanas termiņus;
		3. piecu darba dienu laikā no pieprasījuma saņemšanas sniegt informāciju Aģentūrai par Projekta īstenošanu;
		4. nodrošināt Aģentūrai iespēju veikt Projekta īstenošanas uzraudzību, tai skaitā nodrošināt brīvu piekļūšanu Finansējuma saņēmēja vai Projekta partneru telpām, grāmatvedības un finanšu dokumentiem, citiem ar Projektu saistītiem dokumentiem un informācijai, kā arī Projekta īstenošanas vietai;
		5. nekavējoties rakstiski informēt Aģentūru par izmaiņām, kas skar Projekta īstenošanu, kā arī informēt par izmaiņām Finansējuma saņēmēja pamatdatos (kontaktinformācija un bankas rekvizīti) un citā informācijā, kas norādīta šajā Līgumā;
		6. nekavējoties rakstveidā informēt Aģentūru par jebkuriem apstākļiem, kas varētu ietekmēt Projekta īstenošanas atbilstību Līgumam;
		7. uzglabāt ar Projekta īstenošanu saistīto dokumentāciju līdz 20\_\_.gada \_\_\_.\_\_\_\_\_\_\_\_\_\_\_\_;
		8. ja ir konstatēta neatbilstība Projekta īstenošanā vai Projektam piešķirtais un izmaksātais Programmas finansējums nav izlietots pilnībā vai izlietots neatbilstoši normatīvajiem aktiem, Programmas konkursa nolikumam vai Līguma noteikumiem, 2 (divu) darba dienu laikā pēc attiecīgā Aģentūras pieprasījuma saņemšanas veikt starpības atmaksu norādītajā kontā valsts budžeta ieņēmumos;
		9. ja pēc Līguma noslēgšanas tiek konstatēts, ka Finansējuma saņēmējs sniedzis nepatiesu informāciju dalībai Programmas projektu konkursā, 1 (vienas) darba dienas laikā no Aģentūras pieprasījuma nosūtīšanas atmaksāt norādītajā kontā valsts budžeta ieņēmumos Finansējuma saņēmējam piešķirto Programmas finansējuma summu 100% apmērā.
		10. nodrošināt, ka visas ar Projekta īstenošanu saistītās izmaksas ir apmaksātas no projektam atvērtā Valsts kases konta un pakalpojumi ir sniegti Līgumā noteiktajā izmaksu attiecināmības periodā, ir uzskaitītas Finansējuma saņēmēja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
		11. nodrošināt, ka Projekta īstenošanai nepieciešamo piegādes, pakalpojuma vai uzņēmuma līgumu slēgšanā tiek ievērota normatīvajos aktos[[1]](#footnote-1) noteiktā līguma slēgšanas tiesību piešķiršanas procedūra (ja attiecināms) un noteiktie ierobežojumi šādu līgumu slēgšanai;
		12. nodrošināt informācijas izplatīšanu Latgales iedzīvotājiem par Projekta aktivitāšu norisi un Projekta rezultātiem;
		13. sniedzot informāciju par Projektā plānotajām aktivitātēm, nodrošināt norādi par Valsts reģionālās attīstības aģentūras un **Vides aizsardzības un reģionālās attīstības ministrijas** finansiālu atbalstu no Latvijas valsts budžeta līdzekļiem;
		14. nodrošināt informācijas par Projektu ievietošanu savā interneta vietnē.

**4. Projekta pārskati**

* 1. Finansējuma saņēmējs, par katra kalendārā gada ceturksni līdz katra nākamā ceturkšņa pirmā mēneša 1.datumam, iesniedz Aģentūrā finanšu atskaiti, kas pieejama Aģentūras tīmekļa vietnē [www.vraa.gov.lv](http://www.vraa.gov.lv) un izdevumu pamatojošo dokumentu kopijas (līgumus, darbu nodošanas – pieņemšanas aktus, rēķinus, Valsts kases konta izdruku un citu ar piešķirtā finansējuma izlietojumu saistīto dokumentāciju).
	2. Finansējuma saņēmējs vien mēneša laikā pēc projekta īstenošanas iesniedz Aģentūrā projekta noslēguma pārskatu, kas sastāv no saturiskās atskaites un finanšu atskaites, kas pieejama Aģentūras tīmekļa vietnē [www.vraa.gov.lv](http://www.vraa.gov.lv). Saturiskā atskaite jāsagatavo par visu projekta īstenošanas periodu, sniedzot informāciju par īstenotajām aktivitātēm un sasniegtajiem rezultātiem, pievienojot foto uzņēmumus par īstenotajām aktivitātēm, turnīru nolikumus, organizēto nometņu programmas un dienas kārtības, kā arī dalībnieku paraksta lapas. Finanšu atskaite jāsagatavo par izlietoto finansējumu, pievienojot izdevumu pamatojošo dokumentu kopijas (līgumus, darbu nodošanas – pieņemšanas aktus, rēķinus, algu aprēķinus, Valsts kases konta izdruku, citu ar piešķirtā finansējuma izlietojumu saistīto dokumentāciju).
	3. Aģentūra izskata finanšu atskaiti vai Projekta pārskatu un, ja nepieciešams, pieprasa Finansējuma saņēmējam iesniegt skaidrojumus, precizējumus vai papildinājumus, un Finansējuma saņēmējam tie jāiesniedz ne vēlāk kā 5 (piecu) darbdienu laikā. Aģentūra izskata saņemto informāciju un apstiprina finanšu atskaiti vai Projekta pārskatu, informējot par to Finansējuma saņēmēju.

**5. Izmaksu attiecināmība un finansējuma izmaksas kārtība**

* 1. Līguma 1.3.apakšpunktā noteiktajā termiņā radušās izmaksas uzskatāmas par attiecināmām, ja tās veiktas atbilstoši normatīvo aktu, Programmas konkursa nolikuma un šī Līguma prasībām.
	2. Finansējuma saņēmējs nodrošina konta atvēršanu Valsts kasē, uz kuru tiek pārskaitīts finansējums Projekta īstenošanai. Finansējuma saņēmējs nodrošina Projekta līdzfinansējumam nepieciešamā finansējuma pārskaitīšanu uz Projektam atvērto kontu Valsts kasē.
	3. Finansējuma saņēmējs visus ar Projekta īstenošanu saistītos maksājumus veic tikai no Projektam atvērtā konta Valsts kasē.
	4. Projekta izmaksas ir attiecināmas, ja tās ir nepieciešamas Projekta aktivitāšu īstenošanai, ir paredzētas apstiprinātajā Projekta iesniegumā, ir apmaksāti pakalpojumu sniedzēju izrakstītie rēķini, ir norādītas Projekta finanšu atskaitēs, pievienojot Līguma 4.1. un 4.2.apakšpunktā noteikto dokumentu kopijas, kā arī ir veiktas, ievērojot drošas finanšu vadības principus, tai skaitā, ievērojot izmaksu lietderības, ekonomiskuma un efektivitātes principus.

**6. Nepārvarama vara**

* 1. Gadījumā, ja rodas nepārvaramas varas apstākļi, tādi kā, dabas katastrofas, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kurus Puses nevarēja iepriekš paredzēt un novērst ar saviem līdzekļiem, un, kuri nebija atkarīgi no Pušu gribas vai ietekmes, saistību izpildes laiks pagarinās par periodu, kurā pastāv nepārvaramas varas radītie apstākļi. Ja nepārvaramas varas apstākļi pastāv ilgāk nekā 3 (trīs) mēnešus, Līguma darbība tiek izbeigta un Puses veic savstarpējo norēķinu.
	2. Par nepārvaramas varas apstākļu iestāšanos nekavējoties, bet ne vēlāk kā trīs darba dienu laikā, rakstveidā paziņo otrai Pusei. Puses konsultējas viena ar otru, lai vienotos par attiecīgiem pasākumiem, kas veicami šādos apstākļos.

**7. Citi nosacījumi**

* 1. Puses vienojas, ka visa oficiālā sarakste, pārskatu iesniegšana tiek veikta izmantojot Pušu Oficiālo elektronisko adresi.
	2. Šī Līguma saistību izpildi regulē Latvijas Republikas Civillikums, Administratīvā procesa likums un citas spēkā esošās Latvijas Republikas tiesību normas.
	3. Visi strīdi un domstarpības, kas varētu rasties starp Pusēm Līguma izpildes rezultātā, tiek risināti sarunu ceļā.
	4. Ar šo Līgumu Finansējuma saņēmējs apņemas bez ierunām pildīt pasākumu kopumu, kas jāveic, lai sasniegtu Projektā noteiktos mērķus, un, ievērot šī Līguma noteikumus.
	5. Ar šo Līgumu Finansējuma saņēmējs apstiprina, ka visa Aģentūrai sniegtā informācija par Finansējuma saņēmēju, kā arī visa Finansējuma saņēmēja sniegtā informācija saistībā ar Projekta īstenošanu vai šī Līguma noslēgšanu ir patiesa, pilnīga un aktuāla.
	6. Līgums stājas spēkā ar tās parakstīšanas dienu un zaudē spēku, kad ir pilnībā izpildītas visas Līgumā noteiktās saistības.
	7. Puses ir apspriedušas visus Līguma nosacījumus un vienojušās par tiem, noslēdz Līgumu bez viltus, spaidiem un maldiem.
	8. Līgums var tikt grozīts, Pusēm rakstveidā vienojoties.
	9. Līgums ir sagatavots elektroniskā dokumenta veidā un parakstīts ar drošu elektronisko parakstu.

**8. Pušu juridiskās adreses un rekvizīti**

1. Publisko iepirkumu likums. [↑](#footnote-ref-1)